

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

2019.gada 25.jūlijā **Saistošie noteikumi Nr.15**

(prot. Nr.28, 8.§)

APSTIPRINĀTI

ar Daugavpils pilsētas domes

2019.gada 25.jūlija

lēmumu Nr. 459

**Grozījumi Daugavpils pilsētas domes 2008.gada 31.janvāra saistošajos noteikumos Nr.2 „Pašvaldības stipendijas piešķiršanas kārtība”**

Izdoti saskaņā ar likuma “Par pašvaldībām”

15.panta pirmās daļas 4.punktu un 43.panta trešo daļu

Izdarīt Daugavpils pilsētas domes 2008.gada 31.janvāra saistošajos noteikumos Nr.2 „Pašvaldības stipendijas piešķiršanas kārtība” (LV, 34 (3818) 29.02.2008., 49 (3833), 28.03.2008., 154 (4346), 29.09.2010.,84 (4482), 31.05.2011, 210 (5016), 28.10.2013., 250 (5056), 20.12.2013., 138 (5198), 17.07.2014., 182 (5242), 15.09.2014., 74 (5392), 16.04.2015., 215 (5533) 03.11.2015., 229 (5547), 23.11.2015., 143 (5715), 27.07.2016., 188 (5760) 28.09.2016., 183 (6010), 14.09.2017.,  [41 (6127), 27.02.2018.](https://www.vestnesis.lv/ta/id/297387-grozijumi-daugavpils-pilsetas-domes-2008-gada-31-janvara-saistosajos-noteikumos-nr-2-pasvaldibas-stipendijas-pieskirsanas-kartiba-)) (turpmāk – noteikumi) šādus grozījumus:

1. Svītrot noteikumu 2.2.3.apakšpunktu.
2. Svītrot noteikumu 2.3.2 apakšpunktu.
3. Svītrot noteikumu 3.4.apakšpunktu.
4. Svītrot noteikumu 4.5.apakšpunktā trešo teikumu.
5. Papildināt noteikumus ar 5.3 nodaļu šādā redakcijā:

„5.3 Atbalsts zobārstniecības studiju programmas studentiem

5.31. Dome pašvaldības budžeta ietvaros zobārstniecības studiju programmas par studentu, kas ir noslēdzis līgumu ar pašvaldības kapitālsabiedrību SIA „Daugavpils zobārstniecības poliklīnika”, kurā apņemas nostrādāt pēc studiju programmas beigšanas vismaz turpmākos 10 gadus:

5.31.1. sedz studiju maksu pilnā apmērā, bet ne vairāk kā 12000 EUR apmērā gadā;

5.31.2. piešķir studentam stipendiju 365 EUR mēnesī.

5.32. Pašvaldības atbalsts tiek nodrošināts, noslēdzot trīspusēju līgumu ar studentu un galvinieku, kurā tiek ietverti vismaz šādi nosacījumi:

5.32.1. studiju maksas un stipendijas apmērs un izmaksas kārtība;

5.32.2. līdzēju tiesības un pienākumi;

5.32.3. līdzēju atbildība;

5.32.4. līguma izbeigšanas kārtība;

5.32.5. studiju maksas un stipendijas atmaksas kārtība līguma saistību neizpildes gadījumā.

5.33. Studiju maksas segšanu un stipendijas izmaksu pārtrauc, ja students ir atskaitīts no augstskolas vai pārtrauc studijas uz laiku. Studiju maksas segšanu un stipendijas izmaksu atjauno pēc studenta atgriešanās no studiju pārtraukuma.”

Domes priekšsēdētājs (personiskais paraksts) A.Elksniņš

**Daugavpils pilsētas domes 2019.gada 25.jūlija saistošo noteikumu Nr.15„Grozījumi Daugavpils pilsētas domes 2008.gada 31.janvāra saistošajos noteikumos Nr.2 „Pašvaldības stipendijas piešķiršanas kārtība”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](http://likumi.lv/ta/id/57255-par-pasvaldibam)" [15.panta](http://likumi.lv/ta/id/57255-par-pasvaldibam#p15) pirmās daļas 6.punktam, pašvaldības funkcija ir nodrošināt veselības aprūpes pieejamību; [43.panta](http://likumi.lv/ta/id/57255-par-pasvaldibam#p43) trešajai daļai - dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi.  Nodrošinot veselības aprūpes pieejamību, veicinot zobārstu, it īpaši bērnu zobārstu piesaisti Daugavpilī un īstenojot brīvprātīgo iniciatīvu izpildi, nepieciešams paredzēt pasākumus zobārstu piesaistei. |
| 2. Īss projekta satura izklāsts | Ar grozījumiem tiek paredzēts šāds atbalsts zobārstniecības studiju programmas studentiem, kas ir noslēguši līgumu ar pašvaldības kapitālsabiedrību SIA „Daugavpils zobārstniecības poliklīnika”, kurā apņemas nostrādāt pēc studiju programmas beigšanas vismaz turpmākos 10 gadus:  - studiju maksas apmaksa, ber ne vairāk kā 12 000 *euro* gadā;  - stipendija 365 *euro* apmērā mēnesī. |
| 3. Informācija par plānoto projekta ietekmi uz pašvaldības budžetu | Saistošo noteikumu izpilde notiks pašvaldības budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Konsultācijas notikušas ar Daugavpils zobārstniecības poliklīniku un topošo studentu vecākiem. |

Domes priekšsēdētājs (personiskais paraksts) A.Elksniņš